Oktoober 2013

Oktoober 2013, kroonika

2013. aasta oktoober algas teisipäeval ja lõppes 31 ööpäeva pärast neljapäeval.

1. oktoober

 San Marinos astusid ametisse kaptenregendid Gian Carlo Capicchioni ja Annamaria Muccioli.

2. oktoober

 Dominica presidendina astus ametisse Charles Savarin.

7. oktoober

 Rootsi Kuninglik Meditsiiniinstituut kuulutas 2013. aasta Nobeli füsioloogia- või meditsiiniauhinna saajateks ameeriklased James Rothmani ja Randy Schekmani ning sakslase Thomas Südhofi rakkudes toimiva vesikulaarse transpordi kirjeldamise eest.

8. oktoober

 Rootsi Kuninglik Teaduste Akadeemia kuulutas 2013. aasta Nobeli füüsikaauhinna saajateks Briti füüsiku Peter Higgsi ja Belgia füüsiku François Englerti. Nad pälvisid auhinna elementaarosakeste massi seletava teooria eest.

9. oktoober

 Rootsi Kuninglik Teaduste Akadeemia kuulutas 2013. aasta Nobeli keemiaauhinna saajateks USA teadlased Martin Karplusi, Michael Levitti ja Arieh Warsheli keemiliste reaktsioonide arvutimudelite loomise eest.

10. oktoober
 Jaapanis Minamatas sai 94 riigi esindaja allkirjad konventsioon, mis loodi selleks, et kaitsta inimeste tervist ja keskkonda inimtekkelise elavhõbedasaaste eest. 
 Rootsis kuulutas Rootsi Akadeemia 2013. aasta Nobeli kirjandusauhinna saajaks Kanada kirjaniku Alice Munro.

11. oktoober

 Norra Nobeli rahuauhinna komitee kuulutas 2013. aasta Nobeli rahuauhinna saajaks Keemiarelvade Keelustamise Organisatsiooni.

14. oktoober

 Rootsis kuulutas Rootsi Kuninglik Teaduste Akadeemia 2013. aasta Nobeli majandusauhinna saajateks ameeriklased Eugene Fama, Lars Peter Hanseni ja Robert Shilleri. Nad pälvisid auhinna oma töö eest vara hinna prognoosimisel.

15. oktoober

 Vatikanis astus ametisse kardinal-riigisekretär Pietro Parolin.
 Eestis viibis visiidil Ukraina president Viktor Janukovõtš.

16. oktoober

 Norras astus ametisse peaminister Erna Solberg.
 Eesti suursaadik Kreekas Margus Rava andis Kreeka presidendile Károlos Papoúliasele üle oma volikirja.

20. oktoober  
Eestis toimusid 2013. aasta kohaliku omavalitsuse volikogude valimised.

23. oktoober

 Eesti suursaadik Rootsis Jaak Jõerüüt avas Norrköpingis Eesti aukonsulaadi. Aukonsul Norrköpingis on Michael Pääbo.

26. oktoober  
Tšehhi ennetähtaegsed parlamendivalimised võitis seni opositsioonis olnud Sotsiaaldemokraatlik Partei.

27. oktoober  
Gruusias toimusid presidendivalimised. Võitis erakonda Gruusia Unistus esindanud Giorgi Margvelašvili.

28. oktoober 
Algas 2013. aasta oktoobritorm.

30. oktoober

 Eesti suursaadik Portugalis Andres Rundu andis Portugali presidendile Aníbal Cavaco Silvale üle oma volikirja.
 Eestit külastanud Hispaania välisminister José Manuel García-Margallo kohtus peaminister Andrus Ansipi ja välisminister Urmas Paetiga.

31. oktoober

 Peruus astus ametisse peaminister César Villanueva.
 Eesti suursaadik Albaanias Margus Rava andis Albaania presidendile Bujar Nishanile üle oma volikirja. Suursaadik resideerib Ateenas.

 2013-10